section_heading: Opis
paragraph_text: Bogdanović nije htio da spomenik bude nekakav simbol užasa koji se ovdje dogodio. Područje bivšeg jasenovačkog logora okružuju močvare i šikara, što je na neki način simbol ubijanja i smrti. Bogdanović je na tom mjestu ostvario cvijet, simbol života i ponovnog rađanja, što upravo karakterizira njegovu želju. On ne želi da se narodi prepiru i svađaju, nego da nakon užasa koji su se ovdje dogodili zavlada pomirenje i prestanak nasljeđivanja mržnje s koljena na koljeno.Tena Benčić-Rimaj, Nataša Jovičić, ur. Geneza cvijeta Bogdana Bogdanovića. „Spomen područje Jasenovac“, Jasenovac 2009. godina, 72.-81. str.